**TÉZY PRE PRIJÍMACIE KONANIE V ŠTUDIJNOM PROGRAME**

**PREDŠKOLSKÁ A ELEMENTÁRNA PEDAGOGIKA Bc.**

**V AKADEMICKOM ROKU 2022/2023**

Cieľom prijímacích skúšok je zistiť u uchádzača pre vysokoškolské štúdium v danom študijnom programe:

* všeobecný rozhľad občiansko-náučného charakteru v rozsahu stredoškolského učiva,
* študijné a gramotnostné predpoklady,
* jazykové a matematické spôsobilosti,
* orientáciu v slovenskej školskej sústave so zameraním na predškolské a elementárne vzdelávanie.

**Prijímacie skúšky:** písomný test

**Okruhy požadovaných vedomostí na písomný test:**

* Človek a sociálne prostredie, škola, rodina. Výchovné štýly v rodine.
* Školská sústava a činitele, ktoré ju ovplyvňujú.
* Materská a základná škola, ich ciele a funkcie. Obsah výchovy a vzdelávania.
* Základné prostriedky predškolskej a elementárnej edukácie.
* Legislatívne dokumenty predškolskej a elementárnej edukácie.
* Človek ako osobnosť. Štruktúra a typy osobnosti. Aktivačno-motivačné vlastnosti osobnosti. Vzťahovo-postojové vlastnosti osobnosti. Výkonové vlastnosti osobnosti. Poňatie osobnosti dieťaťa.
* Osobnosť učiteľa. Kvalifikačné požiadavky. Etika učiteľa.
* Predmet etiky a základné pojmy etiky – etika, morálka, morálny čin, altruizmus, tolerancia, predsudok, rasizmus, humanizmus, solidarita...
* Podstata a štruktúra politického systému. Politický režim, politická demokracia, štát, znaky štátu, formy štátu.
* Ľudské a občianske práva a slobody.
* Riešenie matematických úloh na úrovni základnej školy.
* Základy gramatickej stavby slovenského jazyka a overenie jazykových a čitateľských spôsobilostí.
* Všeobecný prehľad z literatúry pre deti a mládež.

**Odporúčaná literatúra:**

BOCKOVÁ, A. a kol. *Náuka o spoločnosti. Príprava na maturity a prijímacie skúšky na vysoké školy*. Bratislava : SPN, 2006.

Martinská Vavrová, A. *Náuka o spoločnosť. Príprava na maturitu.* Vydavateľstvo Príroda, 2009.

BOJNÁK, Š. *Občianska náuka pre stredné školy*. Bratislava : Orbis Pictus Istropolitana, 2017.

HINCOVÁ, K., HÚSKOVÁ, A. *Slovenský jazyk pre 1. – 4. ročník stredných škôl*. Slovenské pedagogické nakladateľstvo - Mladé letá, 2007.

MIEDZGOVÁ, J. *Základy etiky*. Bratislava : SPN, 1998.

PAPUGA, J. *Kompendium slovenčiny. Príručka pre žiakov, učiteľov a priateľov slovenčiny*. Varínska tlačiareň, 2019.

*Štátny vzdelávací program pre 1. stupeň základnej školy – primárne vzdelávanie*. Bratislava : ŠPÚ, 2015. Dostupné na internete: <http://www.statpedu.sk/sk/svp/inovovany-statny-vzdelavaci-program/inovovany-svp-1.stupen-zs/>

*Štátny vzdelávací program pre predprimárne vzdelávanie v materských školách*. Bratislava : MŠVVaŠ SR a ŠPÚ, 2016. Dostupné na internete: <http://www.statpedu.sk/sk/svp/statny-vzdelavaci-program/svp-materske-skoly/>

Učebnice a pracovné zošity z matematiky pre základné školy.

ZIGOVÁ, E. – OBERT, V*. Literatúra pre deti a mládež s metodikou.* Bratislava : SPN, 1981.